କଟକ,ଫେବୃଆରୀ ୧୫ (ଲୋକାଲ ୱାୟାର): ରାଜ୍ୟ ସରକାରଙ୍କ ବିଜ୍ଞପ୍ତି ଅନୁଯାୟୀ ବଲାଙ୍ଗୀର ଜିଲ୍ଲା ଓ ଦୌରାଜଜ, ଅତିରିକ୍ତ ଜିଲ୍ଲା ଓ ଦୌରାଜଜ, ପୋକସୋ ସ୍ୱତନ୍ତ୍ର ଅଦାଲତ, ଏସସି, ଏସଟି ସ୍ୱତନ୍ତ୍ର ଅଦାଲତ, ଏନଡିପିଏସ ସ୍ୱତନ୍ତ୍ର ଅଦାଲତରେ ବିଚାରାଧିନ ମାମଲାକୁ ଟିଟିଲାଗଡ ଅତିରିକ୍ତ ଜିଲ୍ଲା ଦୌରାଜଜଙ୍କ ଅଦାଲତକୁ ସ୍ଥାନାନ୍ତର କରାଯାଇଛି ।
ସେହିପରି ଲାଙ୍ଗୀର ସିଭିଲ ଜଜ(ସିନିୟର)ର ମାମଲାକୁ ଟିଟିଲାଗଡ଼ ସିଭିଲ ଜଜ(ସିନିୟର) ଏବଂ ବଲାଙ୍ଗୀର ଏସଡିଜେଏମ ଏବଂ ଲୋଇସିଂହା ଜେଏମଏଫସିର ମାମଲାକୁ ସଇନ୍ତଳା ସ୍ଥାନାନ୍ତରିତ କରାଯାଇଛି ।
ଦେବଗଡ ଜିଲ୍ଲା ଓ ଦୌରାଜଜର ମାମଲାକୁ କେନ୍ଦୁଝର ଜିଲ୍ଲା ଦୌରାଜଜ, ଦେଓଗଡ ଅତିରିକ୍ତ ଜିଲ୍ଲା ଓ ଦୌରାଜଜଙ୍କ ମାମଲା କେନ୍ଦୁଝର ଅତିରିକ୍ତ ଜିଲ୍ଲା ଦୌରାଜଜ, ଦେବଗଡ ସିଜିଏମର ମାମଲା କେନ୍ଦୁଝର ସିଜିଏମ, ଦେବଗଡ ଦୌରାଜଜଙ୍କ ମାମଲା କେନ୍ଦୁଝର ଦୌରାଜଜ, ଦେବଗଡ ସିନିୟର ସିଭିଲ ଜଜଙ୍କ ମାମଲା କେନ୍ଦୁଝର ସିନିୟର ସିଭିଲ ଜଜ, ଦେବଗଡ ସିଭିଲ ଜଜ ଏସଡିଜେଏମଙ୍କ ମାମଲା କେନ୍ଦୁଝର ସିଭିଲ ଜଜ ଏସଡିଜେଏମ, ଦେବଗଡ ଜେଏମଏଫସିଙ୍କ ମାମଲା କେନ୍ଦୁଝର ଜେଏମଏଫସିକୁ ସ୍ଥାନାନ୍ତର କରାଯାଇଛି ।
ଝାରସୁଗୁଡା ଜିଲ୍ଲା ଦୌରାଜଜଙ୍କ ମାମଲା ସୁନ୍ଦରଗଡ ଜିଲ୍ଲା ଦୌରାଜଜ, ଝାରସୁଗୁଡା ଅତିରିକ୍ତ ଦୌରାଜଜଙ୍କ ମାମଲା ସୁନ୍ଦରଗଡ ଅତିରିକ୍ତ ଦୌରାଜଜ, ଝାରସୁଗୁଡା ସିଜିଏମଙ୍କ ମାମଲା ସୁନ୍ଦରଗଡ ସିଜିଏମ, ଝାରସୁଗୁଡା ଅତିରିକ୍ତ ଦୌରାଜଜଙ୍କ ମାମଲା ସୁନ୍ଦରଗଡ ଅତିରିକ୍ତ ଦୌରାଜଜ, ଝାରସୁଗୁଡା ସିନିୟର ସିଭିଲ ଜଜଙ୍କ ମାମଲା ସୁନ୍ଦରଗଡ ସିନିୟର ସିଭିଲ ଜଜ, ଝାରସୁଗୁଡା ଏସଡିଜେଏଏମଙ୍କ ମାମଲା ସୁନ୍ଦରଗଡ ଏସଡିଜେଏମ, ଝାରସୁଗୁଡା ଜେଏମଏଫସିଙ୍କ ମାମଲା ସୁନ୍ଦରଗଡ ଜେଏମଏଫସି, ଝାରସୁଗୁଡା ଜେଏମଏଫସି(ଲିଭ ରିଜର୍ଭ)ଙ୍କ ମାମଲା ସୁନ୍ଦରଗଡ ଜେଏମଏଫସି(ଲିଭ ରିଜର୍ଭ), ଲଖନପୁର ଜେଏମଏଫସିଙ୍କ ମାମଲା ସୁନ୍ଦରଗଡ ଜେଏମଏଫସିକୁ ସ୍ଥାନାନ୍ତରିତ କରାଯାଇଛି ।
ସମ୍ବଲପୁର ଜିଲ୍ଲା ଓ ଦୌରାଜଜଙ୍କ ମାମଲା ବରଗଡ ଜିଲ୍ଲା ଓ ଦୌରାଜଜ, ସମ୍ବଲପୁର ପରିବାର ଅଦାଲତର ମାମଲା ବରଗଡ ପରିବାର ଅଦାଲତ, ପ୍ରଥମ ଏବଂ ଦ୍ୱିତୀୟ ଅତିରିକ୍ତ ଜିଲ୍ଲା ଦୌରାଜଜଙ୍କ ମାମଲା ବରଗଡ ଅତିରିକ୍ତ ଜିଲ୍ଲା ଦୌରାଜଜ, ସମ୍ବଲପୁର ସିଜିଏମଙ୍କ ମାମଲା ବରଗଡ ସିଜିଏମ, ସମ୍ବଲପୁର ସିନିୟର ସିଭିଲ୍ କୋର୍ଟ ଏବଂ ଅତିରିକ୍ତ ସିଭିଲ୍ କୋର୍ଟର ମାମଲା ବରଗଡ ସିନିୟର ସିଭିଲ କୋର୍ଟ, ସମ୍ବଲପୁର ଏସଡିଜେଏମଙ୍କ ମାମଲା ବରଗଡ ଏସଡିଜେଏମ, ସମ୍ବଲପୁର ସିଭିଲ୍ ଜଜଙ୍କ ମାମଲା ବରଗଡ ସିଭିଲ ଜଜ, ସମ୍ବଲପୁର ଜେଏମଏଫସି(ପରିବହନ)ର ମାମଲା ବରଗଡ ଜେଏମଏଫସି, ସମ୍ବଲପୁର ସ୍ୱତନ୍ତ୍ର ଜୁଡିସିଆଲ ମାଜିଷ୍ଟ୍ରେଟଙ୍କ ମାମଲା ବରଗଡ ଜେଏମଏଫସିକୁ ସ୍ଥାନାନ୍ତର ହୋଇଛି ।
କୁଚିଣ୍ଡା ଅତିରିକ୍ତ ଜିଲ୍ଲା ଦୌରାଜଜଙ୍କ ମାମଲା ବରଗଡ ଅତିରିକ୍ତ ଜିଲ୍ଲା ଦୌରାଜଜ, କୁଚିଣ୍ଡା ସିଭିଲ ସିନିୟର ଜଜଙ୍କ ମାମଲା ବରଗଡ ସିଭିଲ ସିନିୟର ଜଜ, କୁଚିଣ୍ଡା ଏସଡିଜେଏମଙ୍କ ମାମଲା ବରଗଡ ଏସଡିଜେଏମ, ରେଢାଖୋଲ ସିନିୟର ସିଭିଲ ଜଜଙ୍କ ମାମଲା ବରଗଡ ସିନିୟର ସିଭିଲ ଜଜ ଏବଂ ରେଢାଖୋଲ ଏସଡିଜେଏମଙ୍କ ମାମଲା ବରଗଡ ଏସଡିଏମଙ୍କ ଅଦାଲତକୁ ସ୍ଥାନାନ୍ତରିତ କରାଯାଇଛି ।
ଅନୁଗୁଳ, ଡିସେମ୍ବର ୧୯ (ଲୋକାଲ ୱାୟାର) ନିର୍ମାଣାଧୀନ ତାଳଚେର-ବିମଳାଗଡ଼ ରେଳଲାଇନର ତାଳଚେର-ସୁନାଖଣି ମଧ୍ୟରେ ୨୦ କି.ମି. ରେଳପଥ କାର୍ଯ୍ୟ ଶେଷ ହୋଇଥିବାରୁ ୨୨ ତାରିଖ ଦିନ ଏହି ପରୀକ୍ଷାମୂଳକ ଟ୍ରେନ ଚଳାଚଳ ଆରମ୍ଭ ହେବ ବୋଲି ଗୁରୁବାର ପୂର୍ବତଟ ରେଳପଥ ପକ୍ଷରୁ କୁହାଯାଇଛି ।
ଏକ ପ୍ରେସ୍ ବିଜ୍ଞପ୍ତିରେ କୁହାଯାଇଛି ଯେ, ୧୪୯ କି.ମି. ଦୀର୍ଘ ନିର୍ମାଣାଧୀନ ତାଳଚେର-ବିମଳାଗଡ଼ ରେଳପଥର ତାଳଚେର ଓ ସୁନାଖଣି ଷ୍ଟେସନ ମଧ୍ୟରେ ୨୦ କି.ମି. ରେଳପଥ ନିର୍ମାଣ ଶେଷ ହୋଇଯାଇଛି । ଏହା ରେଳବାଇ ସୁରକ୍ଷା ଆୟୁକ୍ତଙ୍କ ନିରୀକ୍ଷଣ ସହିତ ଅନୁମୋଦନ ପରେ କାର୍ଯ୍ୟକ୍ଷମ କରାଯିବ ।
ଆସନ୍ତା ୨୨ ତାରିଖରେ କଲିକତାସ୍ଥିତ ଦକ୍ଷିଣ ପୂର୍ବ ସର୍କଲ ରେଳବାଇ ସୁରକ୍ଷା ଆୟୁକ୍ତ ଏ. କେ.ରାଇ ତାଳଚେର ଠାରୁ ସୁନାଖଣି ପର୍ଯ୍ୟନ୍ତ ରେଳ ଲାଇନ ନିରୀକ୍ଷଣ କରିବା ସହିତ ଏହି ନୂତନ ନିର୍ମିତ ରେଳ ଲାଇନରେ ପରୀକ୍ଷାମୂଳକ ଭାବେ ଲାଇଟ ରେଳ ଇଞ୍ଜିନର ସ୍ପିଡ଼ ଟ୍ରାଏଲ କରାଇବେ ।
ସେ ୨୨ ରୁ ୨୪ ତାରିଖ ପର୍ଯ୍ୟନ୍ତ ପୂର୍ବତଟ ରେଳପଥ ପରିଦର୍ଶନରେ ଆସି ନିର୍ମାଣାଧୀନ ତାଳଚେର-ବିମଳାଗଡ଼ ରେଳ ଲାଇନର ତାଳଚେର-ସୁନାଖଣି ମଧ୍ୟରେ ରେଳ ଲାଇନକୁ ନିରୀକ୍ଷଣ କରିବା ସହିତ ଯୁଜୁମୁରା-ଚାରମାଳ ଏବଂ ଦେଓଗାଁ-ସଇଁତଳା ଦୋହରୀକରଣ କାର୍ଯ୍ୟର ମଧ୍ୟ ନିରୀକ୍ଷଣ କରିବେ ।
ରେଳବାଇ ସଂରକ୍ଷା ଆୟୁକ୍ତ ୨୩ ତାରିଖ ଦିନ ଅନୁଗୁଳ-ସମ୍ବଲପୁର ଦୋହରୀକରଣ କାର୍ଯ୍ୟର ଯୁଜୁମୁରା ଠାରୁ ଚାରମାଳ ପର୍ଯ୍ୟନ୍ତ ଏବଂ ୨୪ ତାରିଖ ଦିନ ସମ୍ବଲପୁର-ଟିଟିଲାଗଡ଼ ଦୋହରୀକରଣ କାର୍ଯ୍ୟର ଦେଓଗାଁ ଠାରୁ ସଇଁତଳା ଷ୍ଟେସନ ମଧ୍ୟରେ ନିରୀକ୍ଷଣ କରିବେ ।
ରେଳବାଇ ସଂରକ୍ଷା ଆୟୁକ୍ତଙ୍କ ସହିତ ପୂର୍ବତଟ ରେଳପଥ ନିର୍ମାଣ ବିଭାଗର ମୁଖ୍ୟ ପ୍ରଶାସନିକ ଅଧିକାରୀ, ରେଳମଣ୍ଡଳର ମଣ୍ଡଳ ରେଳବାଇ ପ୍ରବନ୍ଧକ ମାନଙ୍କ ସହିତ ସିଭିଲ, ଇଲେକ୍ଟ୍ରିକାଲ ଏବଂ ସଂକେତ ଓ ଦୂରସଂଚାର ବିଭାଗର ବିଭାଗୀୟ ବରିଷ୍ଠ ଅଧିକାରୀମାନେ ଯୋଗଦେବେ ।
ସୁନ୍ଦରଗଡ଼, ଦେଓଗଡ଼ ଓ ଅନୁଗୁଳ ଜିଲ୍ଲା ମଧ୍ୟଦେଇ ୧୪୯ କି.ମି. ଦୀର୍ଘ ତାଳଚେର-ବିମଳାଗଡ଼ ନିର୍ମାଣାଧୀନ ନୂତନ ରେଳ ଲାଇନ ପାଇଁ ପ୍ରାୟ ୧୯୨୮ କୋଟି ତାଙ୍କ ଖର୍ଚ୍ଚ କରାଯିବାକୁ ଥିବାବେଳେ ଏହା ଭୁବନେଶ୍ୱର ଠାରୁ ରାଉରକେଲାକୁ ଦୂରତ୍ବରୁ ପ୍ରାୟ ୧୦୦ କି.ମି. କମାଇପାରିବ । ଏବେ ସମ୍ବଲପୁର ମାର୍ଗ ଦେଇ ଭୁବନେଶ୍ୱର ରୁ ରାଉରକେଲା ଦୂରତ୍ୱ ପ୍ରାୟ ୪୬୨ କି.ମି. ଅଟେ ।
ରେଳ ସୁରକ୍ଷା ଆୟୁକ୍ତଙ୍କ ଅନୁମୋଦନ ପାଇବା ପର୍ଯ୍ୟନ୍ତ ତାଳଚେର ଠାରୁ ସୁନାଖଣି ମଧ୍ୟରେ ନୂତନ ରେଳ ଲାଇନ ରେ ଟ୍ରେନ କିମ୍ବା ଟ୍ରେନ ଇଞ୍ଜିନର ପରୀକ୍ଷାମୂଳକ ଚଳାଚଳ ଚାଲୁରହିବ ।
ଏହି ଅଞ୍ଚଳ ର ସାଧାରଣ ଜନତା ରେଳ ଲାଇନ ଠାରୁ ଦୁରେଇ ରହିବାକୁ ପୂର୍ବତଟ ରେଳପଥ ପକ୍ଷରୁ ନିବେଦନ କରାଯାଇଥିବାବେଳେ ନିକଟସ୍ଥ ସାଧାରଣ ଜନତା ସେମାନଙ୍କ ଗୃହପାଳିତ ପଶୁ କିମ୍ବା ଅନ୍ୟ ପଶୁମାନଙ୍କୁ ରେଳ ଲାଇନ ପାଖକୁ ନଛାଡିବାକୁ ପରାମର୍ଶ ଦିଆଯାଇଅଛି ।
ଭୁବନେଶ୍ବର, ଅଗଷ୍ଟ ୨୩ (ଲୋକାଲ ୱାୟାର) ବଂଗୋପ ସାଗରରେ ଏକ ଘୂର୍ଣ୍ଣିବଳୟ ସୃଷ୍ଟି ହୋଇ ଥିବାରୁ ଆଗାମୀ ଦୁଇ ଦିନ ମଧ୍ୟରେ ରାଜ୍ୟର କେତେକ ସ୍ଥାନରେ ପ୍ରବଳ ବର୍ଷା ସମ୍ଭାବନା ଥିବା ଆଞ୍ଚଳିକ ପାଣିପାଗ କେନ୍ଦ୍ର ଶୁକ୍ରବାର ସତର୍କ ସୂଚନା ଜାରି କରିଛି ।
ଏହି ସୂଚନାନୁସାରେ କେଉଁଝର, ଢେଙ୍କାନାଳ, ଯାଜପୁର, କଟକ, ଜଗତସିଂହପୁର, ପୁରୀ, ସୁନ୍ଦରଗଡ ଆଦି ଜିଲ୍ଲାର କେତେକ ସ୍ଥାନରେ ଅତି ପ୍ରବଳ ବର୍ଷା ଓ ବଜ୍ରପାତ ଆଶଙ୍କା ଥିବାରୁ ସେଠାରେ ଅରେଞ୍ଜ ୱାର୍ନିଙ୍ଗ ଦିଆଯାଇଛି ।
ସେହିଭଳି କେନ୍ଦ୍ରାପଡା, ମୟୂରଭଞ୍ଜ, ବାଲେଶ୍ବର, ଅନୁଗୁଳ, ଖୋର୍ଦ୍ଧା, ଗଞ୍ଜାମ, ଗଜପତି, ରାୟଗଡା, କୋରାପୁଟ, ମାଲକାନଗିରି, ଝାରସୁଗୁଡା, ଦେଓଗଡ, ସମ୍ବଲପୁର, ସୋନପୁର, ବୌଦ୍ଧ, ବଲାଙ୍ଗିର, କଳାହାଣ୍ଡି, ବରଗଡ, ନୂଆପଡା ଆଦି ସ୍ଥାନରେ ପ୍ରବଳ ବର୍ଷା ପାଇଁ ୟେଲ୍ଲୋ ୱାର୍ନିଙ୍ଗ ଜାରି କରାଯାଇଛି ।
ଉକ୍ତ ଜିଲ୍ଲାଗୁଡିକରେ ପ୍ରବଳରୁ ଅତିପ୍ରବଳ ବର୍ଷା ସହ ପବନର ବେଗ ଘଣ୍ଟା ପ୍ରତି ୪୦ରୁ ୫୦ କିମି ରହିବା ବୋଲି ଦର୍ଶାଯାଇଛି ।
ଆଗାମୀ ଦୁଇ ଦିନ ପର୍ଯ୍ୟନ୍ତ ସମୁଦ୍ର ଉପକୂଳ ଅଶାନ୍ତ ରହୁଥିବାରୁ ମତ୍ସ୍ୟଜୀବୀଙ୍କୁ ସମୁଦ୍ର ଭିତରକୁ ନଯିବାକୁ ପରାମର୍ଶ ଦିଆଯାଇଛି ।
ସମ୍ବଲପୁର, ଅଗଷ୍ଟ ୦୨ (ଲୋକାଲ ୱାୟାର) ସମ୍ବଲପୁରର ପ୍ରସିଦ୍ଧ ନୂଆଖାଇ ପର୍ବ ପାଇଁ ସମଲେଶ୍ବରୀ ମନ୍ଦିରରେ ନବାର୍ଣ୍ଣ ଲାଗି ଲଗ୍ନ ସକାଳ ୮.୫୦ରୁ ପୂର୍ବାହ୍ନ ୧୦.୩୮ରେ ସମ୍ପର୍ଣ୍ଣ ହେବ ବୋଲି ମନ୍ଦିର ପ୍ରଶାସନ ପକ୍ଷରୁ ଶୁକ୍ରବାର ସୂଚନା ଦିଆଯାଇଛି ।
ଏହି ସମୟ ନିର୍ଘଣ୍ଟ ପାଟଣା ମହାରାଜାଙ୍କ କାର୍ଯ୍ୟାଳୟରେ ପଣ୍ଡିତ ମହାସଭା ଆୟୋଜନ କରାଯାଇ ନିଷ୍ପତ୍ତି ନିଆଯାଇଥିବା ସୂଚନା ମିଳିଛି ।
ରୀତି ଅନୁସାରେ, ସେପ୍ଟେମ୍ବର ୩ ତାରିଖ ପଶ୍ଚିମ ଓଡିଶା ପ୍ରମୁଖ ପର୍ବ ନୂଆଖାଇ ପାଳନ କରାଯାଉଥିବାରୁ ସେଦିନ ଠାକୁରାଣୀଙ୍କୁ ଭକ୍ତିର ସହ ନୂଆ ଫସଲ ସମର୍ପଣ କରି ଚାଷୀ ଭଲ ବୃଷ୍ଟିପାତ ସହ ଭିନ୍ନଭିନ୍ନ ଫସଲ ଅମଳ କରିବା ପାଇଁ ପାଗ ଅନୁକୂଳ ରଖିବା ପାଇଁ ଆଶୀର୍ବାଦ କାମନା କରାଯାଏ ।
ସୂଚନାଯୋଗ୍ୟ, ପଶ୍ଚିମ ଓଡିଶାର ସମ୍ବଲପୁର, ସୁନ୍ଦରଗଡ, କଳାହାଣ୍ଡି, ବଲାଙ୍ଗିର, ବରଗଡ, ସୁବର୍ଣ୍ଣପୁର, ଦେଓଗଡ, ଝାରସୁଗୁଡା ଓ ବୌଦ୍ଧ ଆଦି ସ୍ଥାନର ଲକ୍ଷାଧିକ ଶ୍ରଦ୍ଧାଳୁ ନୂଆଖାଇକୁ ଉତ୍ସାହର ସହ ପାଳନ କରି କୃଷି ଉତ୍ପାଦନ ବୃଦ୍ଧି ନିମନ୍ତେ ଠାକୁରାଣୀଙ୍କୁ ମନସ୍କାମନା ଜଣାଇଥାନ୍ତି।
ଭୁବନେଶ୍ବର ,ଜୁଲାଇ ୨୪ (ଲୋକାଲ ୱାୟାର )ପଶ୍ଚିମବଙ୍ଗ ଉପକୂଳରେ ସୃଷ୍ଟି ହେବାକୁ ଯାଉଥିବା ଏକ ଲଘୁଚାପ ବଳୟ ଯୋଗୁ ଉପକୂଳବର୍ତ୍ତୀ ଓଡିଶାର କିଛି ସ୍ଥାନରେ ଆସନ୍ତା ୨୪ ଘଣ୍ଟା ମଧ୍ୟରେ ଘଡଘଡି ସହ ବର୍ଷା ହେବାର ସମ୍ଭାବନା ଥିବା କେତେକ ସ୍ଥାନରେ ପ୍ରବଳ ବର୍ଷା ହୋଇପାରେ ବୋଲି ପାଣିପାଗ ବିଭାଗ ବୁଧବାର କହିଛି।
ଏହି ଜିଲ୍ଲା ଗୁଡିକ ହେଲା ରାୟଗଡା , କନ୍ଧମାଳ ,ବଲାଙ୍ଗିର,ବରଗଡ , ସମ୍ବଲପୁର ,କେନ୍ଧୁଝର ଓ ମୟୂରଭଞ୍ଜ ।
ତେବେ ସେଭଳି କେନ୍ଦୁଝର ,ବାଲେଶ୍ବର ,ସୁନ୍ଦରଗଡ ,ଝାରସୁଗୁଡା ,ସମ୍ବଲପୁର,ଦେଓଗଡ ,ଢେଙ୍କାନାଳ ,କଟକ ,ଅନୁଗୁଳ ,ବୌଦ୍ଧ ଓ କନ୍ଧମାଳ ଜିଲ୍ଲାର କେତେକ ସ୍ଥାନର ସାମାନ୍ଯ ବର୍ଷା ଓ ଘଡଘଡି ହେବାର ସମ୍ଭାବନା ରହିଛି ।
ଜୁଲାଇ ୨୫ ତାରିଖରେ କୋରାପୁଟ ,ମାଲକାନଗିରି ,ନବରଙ୍ଗପୁର, କେନ୍ଧୁଝର ,ମୟୂରଭଞ୍ଜ ,ସୁନ୍ଦରଗଡ,ବାଲେଶ୍ବର ଓ ଭଦ୍ରକ ଜିଲ୍ଲାର କେତେକସ୍ଥାନରେ ପ୍ରବଳ ବର୍ଷା ହେବା ଅନୁମାନ କରାଯାଉଛି ।
ଜୁଲାଇ ୨୬ରେ କୋରାପୁଟ ,କଳାହାଣ୍ଡି , କନ୍ଧମାଳ ,ସୁନ୍ଦରଗଡ ,କେନ୍ଧୁଝର , ମୟୂରଭଞ୍ଜ ,ଅନୁଗୁଳ , ଦେଓଗଡ , ସମ୍ବଲପୁର ରେ ପ୍ରବଳରୁ ଅତିପ୍ରବଳ ବର୍ଷା ହେବାକୁ ଥିବା ବେଳେ ଭଦ୍ରକ ,ଯାଜପୁର ,କଟକ ,ଢେଙ୍କାନାଳ ,ଝାରସୁଗୁଡା , ଗଜପତି , ଗଞ୍ଜାମ ,ବୌଦ୍ଧ ,ସୋନପୁର ,ବରଗଡ ,ନବରଙ୍ଗପୁର ଓ ବାଲେଶ୍ବର ଜିଲ୍ଲାର କେତେକ ସ୍ଥାନରେ ସ୍ବାଭାବିକ ବର୍ଷା ହେବା ଅନୁମାନ କରାଯାଉଛି ।
ଜୁଲାଇ ୨୭ ତାରିଖରେ ନବରଙ୍ଗପୁର ,ନୂଆପଡା ,ବଲାଙ୍ଗିର ଓ ବରଗଡ ଠାରେ ପ୍ରବଳରୁ ଅତିପ୍ରବଳ ବର୍ଷା ହେବାକୁ ଥିବା ବେଳେ ସୁନ୍ଦରଗଡ ,ଝାରସୁଗୁଡା ,ସମ୍ବଲପୁର ଓ କୋରାପୁଟ ଠାରେ ପ୍ରବଳ ବର୍ଷା ନେଇ ଆଞ୍ଚଳିକ ପାଣିପାଗ ବିଭାଗ ପୂର୍ବାନୁମାନ କରିଛି ।
ଆସନ୍ତା ୪ଦିନ ଧରି ହବାକୁ ଥିବା ଏହି ଲଘୁଚାପ ଜନିତ ବର୍ଷା ରେ ମତ୍ସ୍ୟଜୀବୀ ମାନଙ୍କୁ ସମୁଦ୍ର ଭିତରକୁ ନଯିବା ପାଇଁ ପରାମର୍ଶ ଦିଆ ଯାଇଛି ।
ଭୁବନେଶ୍ବରରେ ଆକାଶ ମେଘୁଆ ରହିବା ସହ ସର୍ବୋଚ୍ଚ ତାପମାତ୍ରା ୩୫ ଡିଗ୍ରୀ ଓ ସର୍ବନିମ୍ନ ତାପମାତ୍ରା ୨୬ ଡିଗ୍ରୀ ରହିବା ସମ୍ଭାବନା ଥିବା ବିଭାଗ ପୂର୍ବନୁମାନ କରିଛି।
ଭୁବନେଶ୍ବର ,ଜୁଲାଇ ୨୩ (ଲୋକାଲ ୱାୟାର) ପଶ୍ଚିମବଙ୍ଗ ଉପକୂଳବର୍ତ୍ତୀ ଅଞ୍ଚଳରେ ଶୁକ୍ରବାର ଏକ ଲଘୁଚାପ ସୃଷ୍ଟି ହେବାର ସମ୍ଭାବନା ଥିବାରୁ ଏହାର ପ୍ରଭାବରେ ଓଡିଶାର ବିଭିନ୍ନ ସ୍ଥାନରେ ଆସନ୍ତା ୨୫ ଓ ୨୬ ତାରିଖରେ ବର୍ଷା ହୋଇପାରେ ବୋଲି ପାଣିପାଗ ବିଭାଗ ବୁଲେଟିନରେ ମଙ୍ଗଳବାର ଦର୍ଶା ଯାଇଛି।
୨୪ ତାରିଖରେ ସାମାନ୍ଯ ବର୍ଷାର ସମ୍ଭାବନା ଥିବା ବେଳେ ବର୍ଷାର ମାତ୍ରା ୨୫ ଓ ୨୬ ତାରିଖରେ ବୃଦ୍ଧି ପାଇବ ବୋଲି ସୂଚନା ଦିଆ ଯାଇଛି।
ଆସନ୍ତା ୨୪ତାରିଖରେ ସୁନ୍ଦରଗଡ ,ଦେବଗଡ ,କୋରାପୁଟ ଓ ସମ୍ବଲପୁର ଜିଲ୍ଲାର କିଛି ସ୍ଥାନରେ ସାମାନ୍ୟ ବର୍ଷା ହେବାର ସମ୍ଭାବନା ରହିଛି ।
୨୫ତାରିଖରେ କୋରାପୁଟ,ମାଲକାନଗିର ,ନବରଙ୍ଗପୁର ,କଳାହାଣ୍ଡି କନ୍ଧମାଳ ,ଗଜପତି ,ମୟୂରଭଞ୍ଜ ,ସୁନ୍ଦରଗଡ ,ଢେଙ୍କାନାଳ ,କେନ୍ଦୁଝର ଓ ବାଲେଶ୍ବର ଜିଲ୍ଲାର କେତେକସ୍ଥାନରେ ପ୍ରବଳ ବର୍ଷା ହେବାର ସମ୍ଭାବନା ଥିବା ବିଭାଗ ଆକଳନ କରିଛି।
ତେବେ ୨୬ ତାରିଖରେ ପୁରୀ ,ଗଞ୍ଜାମ, କଟକ, ଖୋର୍ଦ୍ଧା, ଅନୁଗୁଳ, ଢେଙ୍କାନାଳ, ଦେଓଗଡ, ସମ୍ବଲପୁର, ଝାରସୁଗୁଡା, ବରଗଡ଼ ,କଳାହାଣ୍ଡି ଓ ନବରଙ୍ଗପୁର ର କିଛି ସ୍ଥାନରେ ବର୍ଷା ହୋଇପାରେ।
ଭୁବନେଶ୍ବର,ଜୁନ ୨୮ (ଲୋକାଲ ୱାୟାର)ଆସନ୍ତା ୨୪ ଘଣ୍ଟା ମଧ୍ୟରେ ରାଜ୍ୟର ବିଭିନ୍ନ ସ୍ଥାନରେ କାଳବୈଶାଖୀ ବର୍ଷା ହେବାର ସମ୍ଭାବନା ରହିଥିବା ଭୁବନେଶ୍ୱର ଆଂଚଳିକ ପାଣିପାଗ କେନ୍ଦ୍ରର ଜଣେ ବରିଷ୍ଠ ଅଧିକାରୀ ଶୁକ୍ରବାର କହିଛନ୍ତି ।
ରାଜ୍ୟର ବହୁ ଅଂଚଳରେ ସ୍ୱଳ୍ପରୁ ମଧ୍ୟମ ଧରଣର ବର୍ଷା ହେବାର ସମ୍ଭାବନା ଥିବା ବେଳେ ପଶ୍ଚିମ ଓଡିଶାର କିଛି ସ୍ଥାନରେ ସ୍ପଳ୍ପ ଧରଣର ବର୍ଷା ହେବାର ସମ୍ଭାବନା ରହିଥିବା ସେ କହିଛନ୍ତି।
ସମ୍ବଲପୁର, ଦେଓଗଡ, କୋରାପୁଟ, କେନ୍ଦୁଝର, ମୟୁରଭଞ୍ଜ, ବାଲେଶ୍ୱର, ଭଦ୍ରକ ଓ ଢେଙ୍କାନାଳ ଜିଲ୍ଲା ଗୁଡ଼ିକୁ ସତର୍କ ରହିବାକୁ ପରାମର୍ଶ ଦିଆଯାଇଛି ।
ତେବେ କାଳବୈଶାଖୀ ପ୍ରଭାବରେ ଘଡ଼ଘଡ଼ି ଓ ବଜ୍ରପାତ ସହ ବର୍ଷା ହେବା ସମ୍ଭାବନା ମଧ୍ୟ ରହିଥିବା ବେଳେ ଏହିସମୟରେ ୪୦ରୁ ୫୦ କିମି ବେଗରେ ପବନ ବହିବା ସହ ସତର୍କ ରହିବାକୁ ଆଂଚଳିକ ପାଣିପାଗ ବିଭାଗ ପରାମର୍ଶ ଦେଇଛି ।
ଉଲ୍ଲେଖଯୋଗ୍ୟ,ଜୁନ ୨୧ ତାରିଖରେ ଦକ୍ଷିଣ - ପଶ୍ଚିମ ମୌସୁମୀ ବାୟୁ ଓଡିଶା ଛୁଇଁ ସାରିଛି ତେବେ ସେଥିପାଇଁ ମଧ୍ୟ ବର୍ଷା ହୋଇପାରେ ବୋଲି ସେ କହିଛନ୍ତି ।
ଭୁବନେଶ୍ବର ,ଜୁନ ୨୧ (ଲୋକାଲ ୱାୟାର) ଶୁକ୍ରବାର ଦକ୍ଷିଣ - ପଶ୍ଚିମ ମୌସୁମୀ ବାୟୁ ଓଡିଶା ଛୁଇଁ ଥିବା ଭୁବନେଶ୍ବର ପାଣିପାଗ ବିଭାଗର ଜଣେ ବରିଷ୍ଠ ଅଧିକାରୀ କହିଛନ୍ତି ।
ତେବେ ବର୍ତମାନ ମୌସୁମୀର ପ୍ରଭାବ ଏତେ ସକ୍ରିୟାନଥିବା ବେଳେ ଆଗାମୀ ୪୮ ଘଣ୍ଟା ମଧ୍ୟରେ ଏହା ସମସ୍ତ ଓଡିଶାରେ ସକ୍ରିୟ ହେବବୋଲି ସେ କହିଛନ୍ତି ।
ମୌସୁମୀ ବାୟୁ ପ୍ରଭାବରେ ମୁଖ୍ୟତଃ ଉପକୂଳବର୍ତୀ ଜିଲ୍ଲା ଯେପରି ବାଲେଶ୍ବର , କଟକ ,ଗଜପତି ,ଗଞ୍ଜାମ ,ପୁରୀ,ଖୋର୍ଦ୍ଧା,ନୟାଗଡ ,ମାଲକାନଗିରି ,କୋରାପୁଟ ,ରାୟଗଡ଼ ,ଢେଙ୍କାନାଳ ,ମୟୂରଭଞ୍ଜ ,କଳାହାଣ୍ଡି ,ନବରଙ୍ଗପୁର ,କନ୍ଧମାଳ , ବୌଦ୍ଧ , ଅନୁଗୁଳ ଏବଂ କେନ୍ଦୁଝର ଠାରେ ବର୍ଷା ହେବାର ଅନୁମାନ କରାଯାଇଛି ।
ଏହାସହ ଜଗତସିଂହପୁର,କେନ୍ଦ୍ରପଡା , ଯାଜପୁର , କଟକ ,କେନ୍ଧୁଝର ,ଢେଙ୍କାନାଳ , ଅନୁଗୁଳ , ଦେଓଗଡ ,ଭଦ୍ରକ ,ସମ୍ବଲପୁର ଓ ସୁନ୍ଦରଗଡର ଜିଲ୍ଲାର କେତେକ ସ୍ଥାନରେ ପ୍ରବଳରୁ ଅତି ପ୍ରବଳ ବର୍ଷା ହେବାର ସମ୍ଭାବନା ରହିଛି ।
ଠିକ ସେହିପରି ଝାରସୁଗୁଡା , ବରଗଡ ,ବାଲେଶ୍ବର ,ମୟୂରଭଞ୍ଜ ,କଳାହାଣ୍ଡି , କନ୍ଧମାଳ , ପୁରୀ ,ଖୋର୍ଦ୍ଧା ଓ ଗଞ୍ଜାମ ଜିଲ୍ଲାର କେତେ ସ୍ଥାନରେ ମଧ୍ୟ ଅତିପ୍ରବଳ ବର୍ଷା ସହ ଘଡଘଡି ହେବାର ସମ୍ଭାବନା ଥିବା ପାଣିପାଗ ବିଭାଗ ପକ୍ଷରୁ ସୂଚନା ମିଳିଛି ।
ଗତକାଲି ରାଜ୍ୟର କିଛି ସ୍ଥାନରେ ବର୍ଷା ହୋଇଥିବା ବେଳେ କେତେକ ସ୍ଥାନରେ ଆଜି ଝିପି ଝିପି ବର୍ଷା ଲାଗିରହିଛି ।
ଭୁବନେଶ୍ବର, ଜୁନ ୧୫ (ଲୋକାଲ ୱାୟାର)ରାଜ୍ୟରେ ଆଗାମୀ ଦୁଇଦିନ ପର୍ଯ୍ୟନ୍ତ ଗୁଳୁଗୁଳି ଲାଗିରହିବା ସହ ମୌସୁମୀ ଆସିବାକୁ ଆହୁରି ଏକ ସପ୍ତାହ ସମୟ ଲାଗିଯାଇପାରେ ବୋଲି ସ୍ଥାନୀୟ ପାଣିପାଗ ବିଭାଗର ଜଣେ ବରିଷ୍ଠ ଅଧିକାରୀ ରବିବାର କହିଛନ୍ତି ।
ରାଜ୍ୟର କେତେକ ସ୍ଥାନରେ ସାମାନ୍ଯ ତାପମାତ୍ରରୁ ଏକରୁ ଦୁଇ ଡିଗ୍ରୀ ତାପମାତ୍ରା ଅଧିକ ରହିବା ସମ୍ଭାବନା ଥିବା ବେଳେ ରାଜ୍ୟରେ ଘୂର୍ଣ୍ଣିଝଡ ବର୍ଷା ଯୋଗୁଁ ଗ୍ରୀଷ୍ମ ପ୍ରବାହର ସମ୍ଭାବନା ନଥିବା ସେ କହିଛନ୍ତି ।
ଯେଉଁ ସ୍ଥାନରେ ସାମାନ୍ଯ ତାପମାତ୍ରରୁ ଗୋଟିଏ ଦୁଇ ଡିଗ୍ରୀ ଅଧିକ ପରାଦ ରହିଛି ସେ ସ୍ଥାନ ଗୁଡିକ ମଧ୍ୟରେ ରହିଛି ଟିଟିଲାଗଡ ୪୩.୫ ଡିଗ୍ରୀ , ଝାରସୁଗୁଡା ୪୨.୬, ଭବାନୀପାଟଣା, ମାଲକାନଗିରି ୪୧.୮, ବଲାଙ୍ଗୀର ୪୧.୫ ଡିଗ୍ରୀ ସେଲସିୟସ ।
ରାଜ୍ୟର ୧୬ଟି ଜିଲ୍ଲାକୁ ବର୍ଷା ସହ ଘଡଘଡିର ସୂଚନା ଦିଆଯାଇଛି । ସେ ସ୍ଥାନ ଗୁଡିକ ହେଲା ଯାଜପୁର, ସୁନ୍ଦରଗଡ, ବରଗଡ, ସମ୍ବଲପୁର, ଦେଓଗଡ, ଅନୁଗୁଳ, ଢେଙ୍କାନାଳ, କେଉଁଝର, ମୟୂରଭଞ୍ଜ, ସୋନପୁର, ବୌଦ୍ଧ, ବଲାଙ୍ଗୀର, କନ୍ଧମାଳ, ଗଜପତି, ଗଞ୍ଜାମ ଇତ୍ୟାଦି ।
ଶନିବାର ଭୁବନେଶ୍ବରରେ ସର୍ବାଧିକ ୩୮.୧ ଡିଗ୍ରୀ ଓ କଟକରେ ୩୯.୨ ଡିଗ୍ରୀ ସେଲସିୟସ ତାପମାତ୍ରା ରେକର୍ଡ ହୋଇଛି ।
ଭୁବନେଶ୍ୱର,ଫେବ୍ରୁଆରୀ ୨୮(ଲୋକାଲ ୱ।ୟ।ର) ରାଜ୍ୟର ୧୬ ଜିଲ୍ଲାରେ ସିିଡିଏମସ ସ୍ତାରେ ପଦୋନ୍ନତି ଓ ଅଦଳବଦଳ ହୋଇଥିବା ସ୍ୱାସ୍ଥ୍ୟ ବିଭାଗ ପକ୍ଷରୁ ସ୍ୱାସ୍ଥ୍ୟ ବିଭାଗର ବିଜ୍ଞପ୍ତି ପ୍ରକାଶ ପାଇଛି ।
ବିଜ୍ଞପ୍ତିରୁ ପ୍ରକାଶ, ଡାକ୍ତର ମହେଶ୍ୱର ପ୍ରଧାନଙ୍କୁ ଜଗତସିଂହପୁର, ଡାକ୍ତର ବିଜୟ କୁମାର ମହାପାତ୍ର ଖୋର୍ଦ୍ଧା , ଡାକ୍ତର ବନଲତା ଦେବୀ କନ୍ଧମାଳ, ଡାକ୍ତର ବିଜୟ କୁମାର ପାଣିଗ୍ରାହୀ ଗଞ୍ଜାମ, ଡାକ୍ତର ଅମରେନ୍ଦ୍ର ନାଥ ମହାନ୍ତି ଅନୁଗୁଳ, ଡାକ୍ତର ରଶ୍ମୀ ପ୍ରକାଶ ଶତପଥୀ ଯାଜପୁର , ଡାକ୍ତର ଶ୍ୱେତ କୁମାର ମହାପାତ୍ର ନୟାଗଡ଼, ଡାକ୍ତର ରାମଚନ୍ଦ୍ର ରାଉତ ପୁରୀ, ଡାକ୍ତର ଉର୍ମିଳା ମିଶ୍ର କେନ୍ଦ୍ରାପଡ଼ା, ଡାକ୍ତ କୌଶଲ୍ୟା ପ୍ରଧାନ ଝାରସୁଗୁଡ଼ା, ଡାକ୍ତର ଚୌଧୁରୀ ସ୍ୱରୂପ ମିଶ୍ରଙ୍କୁ କେନ୍ଦୁଝର ସିଡିଏମ୍ଓ ଦାୟିତ୍ୱ ଦିଆଯାଇଛି ।
ଡାକ୍ତର ରଞ୍ଜନ କୁମାର ପଢୀଙ୍କୁ ବାଲେଶ୍ୱର, ଡାକ୍ତର ଶିବାବନ ତ୍ରିପାଠୀଙ୍କୁ ଦେଓଗଡ଼, ଡାକ୍ତର ବାଣୀ ପ୍ରସାଦ ଚୌଧୁରୀ କୋରାପୁଟ୍, ଡାକ୍ତର ନିରଞ୍ଜନ ମିଶ୍ର ଢେଙ୍କାନାଳ ଓ ଡାକ୍ତର ଗୁନୁରାଣୀ ପଟ୍ଟନାୟକ ଗଜପତି ସିଡିଏମଓ ସହ ପିଏଚଓ କରାଯାଇଛି ।
ସେହିଭଳି ଦୀନବନ୍ଧୁ ପଣ୍ଡାଙ୍କୁ ଆରଜିଏଚ୍ ରାଉରକେଲା ଅଧୀକ୍ଷକ ନିଯୁକ୍ତ କରାଯାଇଛି ।
ଡାକ୍ତର ସୌଭାଗ୍ୟ ଚନ୍ଦ୍ର ମେହେର ଅତିରିକ୍ତ ସ୍ୱାସ୍ଥ୍ୟସେବା ନିର୍ଦ୍ଦେଶକ, ଡାକ୍ତର ପ୍ରଦୀପ କୁମାର ମହାପାତ୍ରଙ୍କୁ ଅତିରିକ୍ତ ନିର୍ଦ୍ଦେଶକ ସହ ମୟୂରଭଞ୍ଜ ଜିଲ୍ଲାରେ କାମ କରିବାକୁ କୁହାଯାଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
